Sniaul

Ta Sniaul (ny Sniaull ny y Slieau Mooar; ) y slieau s'yrjey as yn ynrican mullagh ny s'yrjey na 2,000 trieghyn (610 m) ayns Mannin as eh 620 m (2,034 tr) er yrjid. Ec mullagh y clieau ta stashoon traenagh, thie ooree, as kuse dy chroanyn çhellinsh ry-gheddyn.

 Reayrtyn 

Ta shennockle ry-chlashtyn ayns Mannin graa dy vel shey reeriaghtyn ry-akin veih mullagh Sniaul er laa glen: Mannin, Sostyn, Nerin, Nalbin, Bretyn as Niau.Isle of Man guide Ta lhiegganyn ennagh cur shiaghtoo reeriaght lesh y çhennockle: Reeriaght Manannán, (ny yn Vooir).

Ta leac er y vullagh taishbyney soiaghey conastagh queig buill veih Sniaul as nyn voddeeaghtyn:
 31 veeiley (50 km) gys Kione ny Meayllagh (Nalbin)
 51 veeiley (82 km) gys Scafell (Sostyn)
 66 meeilaghyn (106 km) gys Na Beanna Boirche (Nerin Hwoaie)
 85 meeilaghyn (137 km) gys Lerphoyll (Sostyn)
 97 meeilaghyn (156 km) gys Divlyn (Nerin).

Drappal y slieau
She Raad-Yiarn Sniaul y çhirveish tram lectragh imbee, veih Mee Averil gys Mee Yerrey Fouyir, ta drappal ny kiare meeilaghyn veih Laksaa gys y vullagh.

Ta'n A18 (Raad Volley) goll harrish liargee Sniaul, as t'eh ny rheynn s'yrjey jeh Coorse y Clieau, ayrn jeh Ratçhyn TT Ellan Vannin. Dy mennick ta shooilleyderyn jannoo ymmyd jeh'n charrlann er y raad shoh faggys da stashoon traenagh y Vungalow (y stashoon traenagh jerrinagh roish y vullagh). Ta cassan garroo goll veih'n voayl shoh gys y vullagh. Ta rheynnyn dy gharvel, dy chlaghyn sclate, dy faiyr, as dy chreg er y vollagh. Ga dy vel y bollagh girree ny s'eaynee er gerrey da'n vullagh, cha nel greienys drappal er lheh ry-laccal. Ansherbee, ta arrey goll er laccal er ny rheynnyn s'eaynee myr dy mennick ta ny rheynnyn faiyragh, creggagh, as crayee feer shliawinagh. Foddee yn drappeyder drappal y slieau er cassan çhirrym ayns 45 minnidyn dy meanagh.

Ta cowrey geodesagh, ta jeenysit 'syn obeel choncraidagh veg, taishbyney feer vullagh y clieau. Ta'n leac fysseree gleiyit er baare y charn creggagh ry-laue.

Imraaghyn

Galleree

Kianglaghyn magh
Turrys soylagh
Oayllys er son troagyreynyn
Raad-yiarn Sniaul

Ronney:Marilynyn ayns Mannin
Ronney:Sleityn as cruink ayns Mannin
Ronney:Sleityn ny s'inshley na 1000 meadaryn
Ronney:Cummaghyn thallooin Inver Ayre
Ronney:Cleaynyn turryssagh ayns Mannin